Document ID: 32006D0311

KOMISJONI OTSUS,
21. aprill 2006,
millega muudetakse komisjoni otsust 2004/407/EÜ seoses fotograafilise želatiini impordiga
(teatavaks tehtud numbri K(2006) 1627 all)
(Ainult saksa-, inglis-, prantsus- ja hollandikeelne tekst on autentne)
(2006/311/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 4 lõiget 4 ja artikli 32 lõiget 1,
ning arvestades järgmist:
(1)
Määrusega (EÜ) nr 1774/2002 on keelatud loomsete kõrvalsaaduste ja töödeldud toodete import ühendusse ja transiit läbi ühenduse, välja arvatud juhul, kui see toimub nimetatud määruse kohaselt.
(2)
Komisjoni 26. aprilli 2004. aasta määruses (EÜ) nr 1774/2002 kohaste üleminekuaja sanitaar- ja sertifitseerimiseeskirjade kohta seoses fotograafilise želatiini impordiga teatavatest kolmandatest riikidest (2) on sätestatud, et erandina kõnealuse määrusega (EÜ) nr 1774/2002 ettenähtud keelust lubavad Prantsusmaa, Madalamaad ja Ühendkuningriik importida teatavat üksnes fototööstuses kasutamiseks ettenähtud želatiini (fotograafiline želatiin).
(3)
Otsuses 2004/407/EÜ on sätestatud, et fotograafilist želatiini lubatakse importida vaid kõnealuses otsuses loetletud kolmandatest riikidest, nimelt Jaapanist ja Ameerika Ühendriikidest.
(4)
Luksemburg on kinnitanud vajadust hankida fotograafilist želatiini Ameerika Ühendriikidest Luksemburgi fototööstuse tarbeks. Luksemburgil peaks seega olema lubatud importida fotograafilist želatiini vastavalt otsuses 2004/407/EÜ sätestatud tingimustele. Kõnealune import võib toimuda ka Belgias.
(5)
Selleks et hõlbustada imporditud fotograafilise želatiini toimetamist Belgiast Luksemburgi tuleks otsuse 2004/407/EÜ I ja III lisa veidi muuta.
(6)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2004/407/EÜ muudetakse järgmiselt.
1.
Artikkel 1 asendatakse järgmisega:
“Artikkel 1
Fotograafilise želatiini impordiga seotud erand
Erandina määruse (EÜ) nr 1774/2002 artikli 29 lõikest 1 lubavad Belgia, Prantsusmaa, Luksemburg, Madalmaad ja Ühendkuningriik importida kõnealuse määruse kohaselt 1. kategooria materjaliks liigitatud veiste selgroogu sisaldavast materjalist toodetud ja üksnes fototööstuses kasutamiseks ettenähtud želatiini (fotograafiline želatiin) vastavalt käesolevas otsuses sätestatud tingimustele.”
2.
Artikkel 9 asendatakse järgmisega:
“Artikkel 9
Adressaadid
Käesolev otsus on adresseeritud Belgia Kuningriigile, Prantsuse Vabariigile, Luksemburgi Suurhertsogiriigile, Madalmaade Kuningriigile ning Suurbritannia ja Põhja-Iiri Ühendkuningriigile.”
3.
I ja III lisa muudetakse vastavalt käesoleva otsuse lisale.
Artikkel 2
Käesolevat otsust kohaldatakse kolmandal päeval pärast selle avaldamist Euroopa Liidu Teatajas.
Artikkel 3
Käesolev otsus on adresseeritud Belgia Kuningriigile, Prantsuse Vabariigile, Luksemburgi Suurhertsogiriigile, Madalmaade Kuningriigile ning Suurbritannia ja Põhja-Iiri Ühendkuningriigile.
Brüssel, 21. aprill 2006

Labels: 1
17
0
3
6
15